**Vážení rodičia, milí žiaci !**

MŠVVaŠ SR vydalo Usmernenie k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID -19.

Na jeho základe a po prerokovaní v pedagogickej rade, riaditeľka školy rozhodla o spôsobe záverečného hodnotenia žiakov jednotlivých vyučovacích predmetov nasledovne:

**I.stupeň:**

**1.ročník** : Predmety Slovenský jazyk, Matematika, Prvouka - **slovné hodnotenie.**

Anglický jazyk, Tvorivé čítanie a Náboženská výchova sa nebudú klasifikovať, záverečné hodnotenie: **absolvoval/a.**

**2. – 4. ročník:**

Predmety Matematika, Slovenský jazyk, Anglický jazyk, Prvouka, Prírodoveda, Vlastiveda,

Informatika, Výtvarná výchova, Pracovné vyučovanie sa budú hodnotiť **známkou.**

Neklasifikovať sa budú predmety Náboženská výchova, Hudobná výchova a Telesná výchova záverečné hodnotenie: **absolvoval/a.**

***Vzhľadom k tomu, že výuka na I.st. prebiehala do konca decembra prezenčne, budú sa predmety hodnotiť tak, ako ich pedagogická rada schválila na prvej pedagogickej rade v septembri. Predmety Hudobná a Telesná výchova sú hodnotené slovom „absolvoval“ z dôvodu odporúčania realizovať ich len teoretickou formou. Tým nie je možné naplniť ciele daných predmetov.***

**II.stupeň:**

**5. – 9. ročník:**

Predmety Matematika, Slovenský jazyk, Anglický jazyk, Chémia, Fyzika, Biológia, Geografia, Dejepis, Občianska náuka, Informatika, Technika, Výtvarná výchova sa budú hodnotiť **známkou.**

Neklasifikovať sa budú predmety Ruský jazyk, Konverzácia v ANJ, Náboženská výchova, Hudobná výchova, Finančná gramotnosť, Cvičenia z matematiky, Cvičenia zo slovenského jazyka, Telesná a športová výchova – záverečné hodnotenie: **absolvoval/a.**

***Žiaci II.st. sa vzdelávajú od 26.10.2020 dištančne. Pri hodnotení známkou sa bude vychádzať z toho, ako žiak pracoval pred dištančným vzdelávaním, aké dosahoval výsledky, ako pracoval v čase dištančného vzdelávania, z jeho aktivity alebo pasivity....***

***Slovom „absolvoval“ sa budú hodnotiť predmety, na ktorých sa dohodla pedagogická rada na prvej pedagogickej rade v septembri 2020 a v januári 2021. Predmety Hudobná a Telesná výchova sú hodnotené slovom „absolvoval“ z dôvodu odporúčania realizovať ich len teoretickou formou. Tým nie je možné naplniť ciele daných predmetov.***

Neklasifikovať sa budú aj špecifické vyučovacie predmety, ktoré navštevujú integrovaní

žiaci: Terapeuticko-korekčné cvičenia, Rozvíjanie špecifických funkcií, záverečné

hodnotenie: **absolvoval/a.**

Ak

a) žiak základnej školy nesplnil požiadavky učiteľa v rámci dištančného vzdelávania zo subjektívnych príčin napr. neodovzdanie úloh alebo žiadna účasť na dištančnom vzdelávaní bez ospravedlnenia a iné,

b) konanie žiaka podľa písm. a) bolo prerokované v pedagogickej rade za prvý štvrťrok,

c) zákonní zástupcovia žiaka boli preukázateľne informovaní o nesplnení požiadaviek

podľa písm. a) a

d) zlepšenie nenastalo,

je klasifikovaný známkou nedostatočný (v zmysle Usmernenia MŠ SR).